Cabu Oriental

La Provincia de Cabu Oriental (inglés: Eastern Cape Province) ye una provincia de Sudáfrica, que se formó cola parte oriental de la Provincia del Cabu y colos antiguos bantustanes de Transkei y Ciskei. La so capital ye Bhisho que engloba a l'antigua King Williams Town. Delles ciudaes d'importancia na provincia son Aliwal North, East London, Port Elizabeth, Mthatha y Grahamstown. La universidá más antigua del país alcuéntrase en Grahamstown. La población algamaba en 2011 los 6,56 millones d'habitantes, siendo un 87,6% negros (mayoritariamenete xhosas), un 7,4% mestizos ("coloureds"), 4,7% blancos y un 0,3% asiáticos. La provincia tien dos de les mayores ciudaes del país, Port Elizabeth (1,15 millones d'habitantes) y East London (755.000 habitantes). Referencies Enllaces esternos